system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Vlad Cubreacov.
assistant
Vlad Cubreacov (n. 24 septembrie 1965, comuna Crihana Veche, raionul Cahul) este un jurnalist și politician român din Republica Moldova, care între anii 1994 - 2009 a deținut  funcția de deputat în Parlamentul Republicii Moldova.

Biografie 

Vlad Cubreacov s-a născut la data de 24 septembrie 1965 în comuna Crihana Veche (raionul Cahul). În anul 1989 a absolvit Facultatea de Jurnalistică a Universității de Stat din Moldova. A lucrat în calitate de colaborator științific la Muzeul Republican de Literatură „Dimitrie Cantemir” (1989-1991), apoi de șef al Departamentului Culte din cadrul Ministerului Culturii și Cultelor (1991-1994).

Între 1994 și 2009 a fost deputat în Parlamentul Republicii Moldova, iar de la 1 ianuarie 1996 până la 5 mai 2009 a fost membru al delegației permanente a Republicii Moldova la Adunarea Parlamentară a Consiliului Europei (Comisia Cultură, Știință și Învățământ, Comisia Juridică și Drepturi ale Omului și Subcomisia pentru Minorități).

Este autor al Amendamentului Cubreacov la articolul 48. Familia din Constituția a Republicii Moldova: ”(2) Familia se întemeiază pe căsătoria liber consimțită între bărbat și femeie, pe egalitatea lor în drepturi și pe dreptul și îndatorirea părinților de a asigura creșterea, educația și instruirea copiilor”, adoptat în 1994 în această formă.

Ca deputat, i-a fost ridicată de mai multe ori imunitatea parlamentară în 8 dosare penale de natură politică deschise de guvernarea comunistă de la Chișinău (2001-2009), toate dosarele fiind ulterior clasate.

Din 1999 până în 2010 a fost vicepreședinte al PPCD, iar în 2005 - 2009 a fost și liderul grupului parlamentar creștin-democrat în Legislativul Republicii Moldova. În 2005 - 2009 a fost vicepreședinte al Comisiei parlamentare pentru Politică Externă și Integrare Europeană.

La alegerile locale din 25 mai 2003 a candidat din partea PPCD la funcția de primar general al municipiului Chișinău, obținând locul III cu 8,0% din voturi, după liderul Alianței Moldova Nostră Serafim Urechean și candidatul comunist Vasile Zgardan.

Între august 2009 și februarie 2012 a lucrat ca jurnalist la săptămânalul FLUX din Chișinău.

Este președinte al Asociației „Răsăritul Românesc” din Republica Moldova pentru sprijinirea diasporei (din 1999) și al Institutului pentru Dezvoltare Regională și Administrativă Durabilă (IDRAD).

A condus, ca președinte Fundația pentru Democrație Creștină (2000 – 2010) și Frăția Ortodoxă Română din Republica Moldova (2002-2012).

A activat ca Expert IA în cadrul Institutului ”Eudoxiu Hurmuzachi” pentru Românii de Pretutindeni al Ministerului Afacerilor Externe al României (2016).

Este membru al Uniunii Jurnaliștilor din Moldova (UJM) și al Asociației Naționale a Jurnaliștilor (ANJ) din Republica Moldova.

Este căsătorit și are doi copii.

Militant pentru recunoașterea Mitropoliei Basarabiei

Militant pentru drepturile românilor de peste hotare

Distincții

Crucea Patriarhiei Române pentru mireni (1992)
Crucea Patriarhiei Române pentru mireni (1995)
Distincția de vrednicie a Mitropoliei Moldovei și Bucovinei (1998)
Crucea Frăției Sfântului Mormânt din Federația Rusă (2007)
Ordinul „Sfântul Gheorghe” al Mitropoliei Basarabiei (2008)
Cetățean de onoare al comunei natale Crihana Veche, Cahul (2014)
Medalia Sfântul Apostol Andrei - Protectorul României, acordată de Patriarhia Română (2014)
Premiul de excelență acordat de Institutul Cultural Român (2017)

Bibliografie 
 Enciclopedia „Oamenii Moldovei”, Chișinău, 2017. Vol. 1: Președinti. Prim-Miniștri. Președinți ai Parlamentului. Miniștri. Deputați (1991-2017), p. 119.
 Crihana Veche// Localitățile Republicii Moldova, vol. 4
 Ecaterina Taralunga//Enciclopedia Identității românești, București, Ed. Litera, 2011

Legături externe 
Dughin și Iurie Roșca spulberați de fostul deputat PPCD Vlad Cubreacov: "De la hommo sovieticus la hommo eurasiaticus"
exclusivTextul integral al investigației "DOSARUL CUBREACOV - 12 cărți despre o singură minciună", timpul.md
 Adunarea Parlamentară a Consiliului Europei - Vlad Cubreacov
 Situation des élèves roumains dans les territoires moldaves occupés
 Situation of Romanian pupils in the occupied Moldovan territories
 Complicité de la Patriarchie de Moscou et de toute la Russie avec le régime illégale et sécessioniste installé à l'Est de la République de Moldova
 Complicity of the Patriarch of Moscow and all Russia with the illegal and secessionist regime installed in the east of the Moldovan Republic
 Liberté de la Métropolie de la Béssarabie
 Freedom of the Metropolis of Bessarabia
 DECLARATION ECRITE N° 265 concernant l'arrêt de la Cour d'Appel de la République de Moldova relatif à la légitimité et à la liberté de la Métropolie de Bessarabie
 WRITTEN DECLARATION No. 265 on the decision of the Court of Appeal of the Republic of Moldova on the legitimacy and freedom of the Metropolis of Bessarabia
 Droit de l'Eglise métropolitaine de Bessarabie à sa propre succession juridique
 Right of the Metropolitan Church of Bessarabia to its own succession in title
 Respect des droits des Roumains de Timok (Serbie orientale)
 Respect for the rights of the Timok Romanians (Eastern Serbia)
 Violation des droits de l’homme de la minorité nationale roumaine en Serbie
 Violation of the human rights of the Romanian ethnic minority in Serbia
 Difficult cultural situation of the Istro-Romanian minority particularly threatened 
 La situation culturelle difficile de la minorité istro-roumaine particulièrement menacée

Interviuri
 Mitropolia Basarabiei si martiriul ei , 9 decembrie 2006, Adrian Bucurescu, România liberă

Nașteri în 1965
Nașteri pe 24 septembrie
Absolvenți ai Universității de Stat din Moldova
Deputați moldoveni
Deputați ai Republicii Moldova 2005-2009
Jurnaliști moldoveni
Oameni din raionul Cahul
Politicieni moldoveni
Politicieni români în viață
Români basarabeni